**POZIV ZA NOMINACIJU DUGOROČNIH PORMATRAČA U EU MISIJI PROMATRANJA IZBORA U TIMOR- LESTEu**

Europska Komisija objavila je poziv za slanje **dvadeset i šest (26) dugoročnih promatrača (LTO)** u EU misiju promatranja predsjedničkih izbora u Timor-Leste-u, koji bi se **okvirno trebali održati 20. ožujka 2017.** (s mogućim drugim krugom izbora **20. travnja 2017**.)kao i parlamentarnih izbora koji bi se **okvirno trebali održati 8. srpnja 2017.** Svaka država članica EU pozvana je nominirati **četiri (4) kandidata** na poziciju **dugoročnih promatrača (LTO).**

**Promatrači koji se prijave za predsjedničke izbore moraju biti na raspolaganju i za parlamentarne izbore. Nije predviđeno promatranje samo predsjedničkih izbora. Oni koji promatraju predsjedničke izbore moraju promatrati i parlamentarne izbore.**

\*Više o EU izbornim promatračkim misijama na web stranici:

<http://eeas.europa.eu/eueom/index_en.htm>

**Od kandidata se zahtijeva:**

* izvrsno znanje **engleskog jezika** (B1 razina - moguće telefonsko testiranje razine znanja jezika);
* prethodno iskustvo u promatranju izbora i/ili slično relevantno iskustvo (najmanje jedno (1) iskustvo promatrača u izbornim promatračkim misijama EU ili u drugim međunarodnim organizacijama); i/ili iskustvo u radu kao član Core Team-a; i/ili završen relevantan izborni trening (poželjno: EODS/NEEDS). Država članica može predložiti i jednog kandidata za dugoročnog promatrača bez navedenih iskustava, ali s iskustvom kratkoročnog promatrača u EU EOM-u;
* dobro vladanje radom na računalu, poznavanje različitih programa;
* dobro zdravstveno stanje i spremnost na uvjete duljeg radnog vremena u zahtjevom radnom okruženju kao i prihvaćanje težih životnih uvjeta po rasporedu u promatračkoj izbornoj misiji;
* u slučaju promjene termina EU izborne promatračke misije potrebno je biti na raspolaganju;
* promatrači koji se prijave za predsjedničke izbore moraju biti na raspolaganju i za parlamentarne izbore
* poštivanje EU kodeksa *(Code of Conduct)* za rad izbornih promatračkih misija, kao i izravnih instrukcija Europske Komisije, članova *Core Team-a*, te pružatelja usluga *(Service Provider)* posebno vezano za sigurnost.

**Poželjno je:**

* prethodno iskustvo rada u Timor-Lesteu i/ili regiji;
* poznavanje portugalskog jezika i eventualno lokalnih jezika (tetumski, indonezijski);
* prethodno civilno iskustvo rada u međunarodnim misijama i na području praćenja stanja ljudskih prava.

**Svi prateći detalji o ovoj izbornoj promatračkoj misiji nalaze u privitku poziva.**

EK snosi sve troškove te vrši konačni izbor među nominiranim kandidatima. U obzir se uzimaju samo prijave putem službene web stranice EU:

<http://eeas.europa.eu/eueom/become-an-observer/election-roster/index_en.htm>

Ako se kandidat već registrirao, treba svakako ažurirati svoj obrazac (CV).

Kandidat šalje e-mail najavu Ministarstvu vanjskih i europskih poslova RH na sljedeću e-mail adresu: EUpromatraci@mvep.hr kojom najavljuje kandidaturu.

U slučaju zaposlenja u javnom sektoru, traži se pisana suglasnost nadređene osobe.

Od pristiglih prijava MVEP RH vrši odabir kandidata za nominaciju, dok konačan odabir vrši EK. Odabrani kandidati dužni su po potrebi odazvati se na poziv u MVEP RH na informiranje pred odlazak u izbornu promatračku misiju, a po povratku dostaviti pisano izvješće o obavljenom promatranju ili prezentirati izvješće.

**Rok za prijavu za EU EOM u Timor-Lesteu je 26. siječnja 2017. do 12:00 sati.**